Περδικόβρυση Αιτωλοακαρνανίας

Η Περδικόβρυση είναι μικρό ορεινό χωριό της Αιτωλοακαρνανίας το οποίο είναι χτισμένο σε υψόμετρο 700 μέτρων στις βόρειες πλαγιές του όρους Τσεκούρα και σε 4 χλμ. απόσταση από τη νότια όχθη του ποταμού Εύηνου. Την περίοδο 1999 - 2010, σύμφωνα με το πρόγραμμα Καποδίστριας, αποτελούσε το Δημοτικό διαμέρισμα Περδικόβρυσης και ανήκε στο Δήμο Πλατάνου. Με την εφαρμογή του προγράμματος Καλλικράτης εντάχθηκε στη Δημοτική Ενότητα Πλατάνου, ανήκει στο Δήμο Ναυπακτίας της Περιφερειακής Ενότητας Αιτωλοκαρνανίας που βρίσκεται στην Περιφέρεια Δυτικής Ελλάδας και ο πληθυσμός της σύμφωνα με την απογραφή του 2011 είναι 105 κάτοικοι. Το παλιό της όνομα ήταν Συνίστα και μετονομάστηκε σε Περδικόβρυση στις 9/9/1927 με το ΦΕΚ 206. Σε αγροτικές τοποθεσίες του χωριού, όπως τα Δουλέικα, τις Σπορές, τα Ασημακέικα, έχουν βρεθεί διάφορα αντικείμενα που παραπέμπουν στην ύπαρξη αρχαίου αιτωλικού οικισμού. Αναφορές γι΄ αυτήν γίνονται και κατά την περίοδο των βυζαντινών χρόνων.

Προσωπικότητες 
 Ευθυμία–Έφη Παπαθεοδώρου: ηθοποιός (Θεοπούλα)
 Πέτρος Παπαθεοδώρου: διδάσκαλος
 Βασίλης Λουκόπουλος (Wassili Lepanto), ζωγράφος και δημοτικός σύμβουλος Χαϊδελβέργης.

Εξωτερικοί σύνδεσμοι 
 Η Σινίστα από το http://klepanafpaktias.blogspot.gr

Παραπομπές 

Χωριά του νομού Αιτωλοακαρνανίας
Δήμος Ναυπακτίας
Κράβαρα